Reichskommissariat Ukraina

Reichskommissariat Ukraina (forkortet RKU) var den sivile okkupasjonsforvaltningen i det tysk okkuperte Ukraina under andre verdenskrig, bortsett fra Transnistria-guvernementet med Odessa som hovedstad som var et guvernement under Romania. Okkupasjonsregimet dekket også deler av dagens Hviterussland og mellomkrigstidens Polen. Fra september 1941 til mars 1944 ble rikskommissariatet administrert av rikskommissær Erich Koch. Administrasjonens hovedoppgaver var å pasifisere befolkningen og utnytte ressursene og innbyggerne i region. Den 17. juli 1941 vedtok Adolf Hitler en resolusjon som definerte administrasjonen over de nylige okkuperte områdene i Øst-Europa. Rikskommisariatet var underlagt det sivile forvaltningsorganet Reichsministerium für die besetzten Ostgebiete.

Før Operasjon Barbarossa var Ukraina en konstitusjonell republikk i Sovjetunionen som i hovedsak var befolket av ukrainere, men minoriteter som russere, polakker, jøder, hviterussere, tyskere, Sigøynere og krim-tatarer var også tilstedeværende i regionen.

Distrikter
Reichskommissariat Ukraina ble delt inn i seks distrikter:

Generalbezirk Wolhynien und Podolia (Volhynia og Podolia)
Generalkommissær: Heinrich Schoene
Generalbezirk Shitomir (Zhytomyr)
Generalkommissær: Kurt Klemm, Ernst Leyser
Generalbezirk Kiew (Kiev)
Generalkommissær: Helmut Quitzrau, Waldemar Magunia
Generalbezirk Nikolajew (Mykolaiv)
Generalkommissær: Ewald Oppermann
Generalbezirk Dnjepropetrowsk (Dnipropetrovsk)
Generalkommissær: Claus Selzner
Generalbezirk Krim Tauris (Krim - Tauris)
Generalkommissær: Alfred Frauenfeld

Referanser

Eksterne lenker
 
 Map of Occupied Europe

Stater og territorier etablert i 1941
Stater og territorier opphørt i 1944
Ukrainas historie
1941 i Ukraina
1944 i Ukraina
Tidligere stater i Europa